เรามาทานที่สาขาโลตัสแจ้งวัฒนะคะ สาขานี้ไม่ค่อยวุ่นวาย คนไม่เยอะไปถึงร้านก็มีลูกค้าแค่ 3โต๊ะ แต่อาหารรอนานเกินครึ่งชั่วโมงค่ะ 

เมนูที่ได้ชิม

-ข้าวกล้องงอกไก่ย่างซอสกะหรี่ญี่ปุ่น ราคา175 บาท+ (3/5)
ธรรมดาจะเป็นไก่ทอดแต่มีไก่ย่างก็เลยลองสั่งมาชิมดู ปรากฎว่าไก่ย่างจะอร่อยกว่าไก่ทอดซะอีก มันจะ juicy กว่า ซอสแกงกะหรี่ก็ข้นไม่มาก กินแล้วไม่เลี่ยน ข้าวก็นุ่มดี แต่ข้อเสียคือทำช้ารอนานไปหน่อย

-แกงเลียงนพเก้า ราคา 155 บาท+ (3.5/5)
อยู่ในเมนูคุณย่า แถมบอกปริมาณแคลอรีในจานนี้อีกด้วยว่ามี 216 Kcal ส่วนรสชาติก็อร่อยดี น้ำแกงข้นไม่มาก เผ็ดกำลังดี ทานแกงร้อนๆตอนอากาศเย็นแบบนี้ก็รู้สึกสดชื่น ผักก็ให้มาเยอะ ชอบฟักทอง ไม่คิดว่าจะหวานนะ พอกัดไปก็อร่อยกว่าที่คิด

ตอนแรกเรากะจะมากิน MK ที่สาขานี้ แต่พอรีโนเวทใหม่ ก็ไม่มี MK แล้วมีแต่บาร์บิคิวพลาซ่า ทำให้สุดท้ายมาลงเอยที่ S&P 


